‘ઓહ તો તો અંધાધૂંધી થઈ ગઈ હશે ભારતમાં.’ રોબોને શક્યતા વ્યક્ત કરી જેનો જવાબ ઝેવે આપ્યો કે એવી સ્થિતિ તે સમયે દુનિયાના ઘણાં દેશોમાં હતી. ધીમે ધીમે એડજસ્ટ થઈ રહેલું. પણ ત્યારે તે દુનિયામાં પરિસ્થિતિ એવી ઉભી થઈ ગયેલી કે બધા દેશોમાં નિરાશ્રિતોની વસ્તી એટલી બધી હતી કે તે લોકોનો એક મોટો અલાયદો દેશ જો બનાવવામાં આવે તો તેની વસ્તી દુનિયાના સો-સવા સો દેશો કરતા વધુ થાય.’ વિનસે કહ્યું કે સાચી વાત. પણ બે હજારને વીસના દશકામાં આવી તકલીફો સાથે પ્રોગ્રેસ પણ ચાલુ જ રહેલો. પ્રગતિ અટકી ન હતી. જેમ કે મેલ બર્થ કંટ્રોલ પીલ બની. બ્રેઈન ઈમ્પ્લાન્ટ ચાલુ થયા. કૃત્રિમ કીડનીના પ્રયોગો ચાલુ થયા. ૩ડ્ઢ પ્રિન્ટેડ કપડાં સાવ મફતના ભાવે મળવા લાગ્યા. કાપડનો ઉદ્યોગ બદલાઈ ગયો. બહુ બધા સારા બદલાવો આવી રહેલા પણ પૃથ્વીના ભોગે.